БТ-5 су до 1935. постали део свих коњичких дивизија. Први пут су стављени на пробу 1937. у Шпанији, када је 100 ових тенкова послато републиканцима: учествовали су у одбрани Мадрида, а неки су после рата служили у војсци фашистичке Шпаније. Две бригаде на граници са Монголијом учествовале су 1938. у победоносној бици на Халкин Голу против Јапанаца: показали су се сувише брзим за јапанску ПТ артиљерију, а сувише јаким за јапанске тенкове, иако су били рањиви према пешадији наоружаној Молотовљевим коктелом. Због тога су претрпели огромне губитке у Финској током Зимског рата.